ביום שלישי 18.04 בשעה 20:00 יגיעו אל אולם רפפורט רקדני הבלט הרוסי מסנט פטרבורג למופע 'דון קישוט'. לפני כשנה וחצי כבר ביקרו רקדנים אלה בישראל והציגו את "אגם הברבורים" ו"היפייפיה הנרדמת". המופעים שלווו על ידי תזמורת סימפונט רעננה זכו להצלחה עצומה, מה שהראה שיש קהל רב הצמא למחול קלאסי לצד שפע להקת המחול המודרניות שמגיעות לכן. בחודש אפריל מגיעה הלהקה לביקור נוסף עם היצירה הסוחפת "דון קישוט", על פי הכוריאוגרפיה של מריוס פטיפה והמוסיקה של לודוויג מינקוס. זהו אחד מחמשת מופעי הבלט הפופולאריים בעולם. אחחרי הופעות מתוכננות בתל אביב ובבאר שבע תגיע הלהקה להופעה אחת באולם רפפורט במרכז הכרמל.
סולני הלהקה והעומדים בראשה הם הרקדנים אנה ואלכסנדר וויטין. צמד הרקדנים הם בני הזוג גם בחייהם, ולרוב ממלאים את שני התפקידי הראשיים בהפקות הלהקה. השניים חרטו על דגלם להפיץ את היצירות הקלאסיות של הבלט כפי שהן. הם דואגים לטפח דור חדש של רקדנים ומקנים להם את היסודות הקלאסיים ושומרים על הרמה המקצועית הגבוהה ביותר, במטרה לחשוף את הקהל לפנינים של היצירות שנותרו עוצמתיות באותו האופן בו הוצגו לראשונה. הופעות הבכורה של הבלט דון קישט בלהקה התקיימו בחודש פברואר בארמון הרמיטאג' בסנט פטרבורג בפברואר 2017.
לקראת ההופעה בחיפה מסרו בני הזוג וויטין: "אנחנו וכל הצוות של "תיאטרון הבלט הרוסי" מסנט פטרסבורג מחכים בקוצר רוח לסבב הופעות בחיפה ובמקומות נוספים בישראל. אנחנו אוהבים מאד להופיע בפניכם כי יש בישראל קהל ענין טעם ומבין היטב בתחום המחול. סבב ההופעות הנוכחי ברחבי הארץ מאד חשוב לנו כי אנחנו מציגים לקהל הישראלי את הבכורה העולמית של הבלט דון קישוט אשר רק הוצג לפני כמה ימים בתיאטרון הארמיטאג' בסנט פטרבורג".
"דון קישוט" הוא עיבוד ליצירה הספרותית הנודעת של מיגל דה סרוואנטס אודות האביר הרומנטי שחלקה הראשון פורסם בשנת 1605. ליצירה פורסמו יותר מעשרים תרגומים לעברית. דמותו של האביר הלוחם בטחנות הרוח עובדה גם לקולנוע וזכתה ליצוגים רבים באמנות הפלסטית, וגם לבלט המפורסם למוסיקה שהלחין לודוויג מינקוס וכוריאוגרפיה של מריוס פטיפה שהועלתה לראשונה בתיאטרון הבולשוי בשנת 1869. מינקוס נולד וגדל באוסטריה, אך נודע בעיקר בזכות יצירות הבלט שכתב בעת שחי תקופה ארוכה ברוסיה. גם פטיפה הצרפתי הגיע לרוסיה לאחר שלמד מחול בצרפת, אך נודע בעיקר בפעילותו כרקדן וכוריאוגרף ברוסיה. שגם בעולם הבלט "דון קישוט" זכה לעיבודים רבים וביצועים, אחד המפורסמים שבהם הוא של קרלוס אקוסטה בבלט המלכותי הבריטי. בשנות השמונים תיאטרון הבלט האמריקאי הציג את אחת הגרסאות המוכרות בכיכובו של מיכאיל ברישניקוב. ה"גראן פה דה דה" (קטע המחול לזוג סולנים) מתוך היצירה הוא אחד מקטעי המחול האהובים ומבוצע רבות בערבי גאלה ובמופעים של סולנים בכירים.
מחירי כרטיסים: 164-324 ₪.